Mons ignifer
Mons ignifer, mons ignivomus, mons Vulcanius, vel vulcanus tantum, est mons qui erumpens ignem, lavam, cineresque ex terrae abyssis ad superficiem fundit. Talium montium, exempla celeberrima sunt Aetna, Eyjafjallajökull, Kilauea, Kilimandiarus, Krakatau, Mauna Kea, Mauna Loa, Mons Calvus, Mons Sanctae Helenae, Thera, Vesuvius. Maximus in systemate solari est Olympus Mons, qui in Marte planeta patet.